stanford-oval/wikipedia huggingface dataset:
מודיעין-מכבים-רעות
תעשייה ומסחר > מרכז העסקים הראשי (מע"ר) וטיילת דם המכבים

מרכז העסקים הראשי של מודיעין הוא אזור שנבנה בין שדרות החשמונאים לרחוב תלתן ובין כיכר העירייה לרחוב פיקוס. במרכזו של האזור, לאורך שדרות דם המכבים, עוברת טיילת. משני צדי השדרה נבנו בנייני משרדים ובנייני דירות, כאשר הקומה הראשונה בכל הבניינים היא קומה מסחרית. בנוסף, בשדרה קיימת תחנת המשטרה של מודיעין, "מוזיאון מורשת החשמונאים", בית הופעות המונהל על ידי מועדון הגריי ובית ההנדסה והתכנון של מודיעין.
בקצה הדרומי של מרכז העסקים העירוני נמצאת: "כיכר התחבורה" המאכלסת בתוכה את התחנה המרכזית של העיר ובה מצויים הקניון העירוני של קבוצת עזריאלי. הקניון שנפתח ביוני 2008 משמש כאזור המסחר הראשי של העיר בהיעדר רחובות מסחריים עם חנויות ומשרדים ובסמוך אליו נמצאת "תחנת הרכבת מודיעין מרכז" שמתוכננת להיות בעתיד קניון נוסף וכניסה אל התחנה המרכזית מתחתיה.
תעשייה ומסחר > מרכז העסקים הראשי (מע"ר) וטיילת דם המכבים > גלריית מע"ר וטיילת דם המכבים

הטיילת בלילה
טיילת דם המכבים
מועדון גראי בשדרות דם המכבים, במע"ר
תעשייה ומסחר > אזור התעסוקה (הפארק הטכנולוגי מודיעין)

בצפון מערב העיר, בסמוך ליער בן שמן, תוכנן אזור תעסוקה ובדרום מערב העיר תוכנן אזור המלאכה והשירותים שבחלקו מוקם על אדמות קיבוץ שעלבים. אזור התעסוקה נועד לאכלס במקור תעשיות מדע וטכנולוגיה ושטחי מסחר תומכים. בשנת 2003 אוכלס המבנה הראשון באזור שנודע בשם "ליגד סנטר", אך עקב המיתון באותה תקופה הוא התקשה לאכלס חברות תעשייתיות והיי-טק. המחסור בשטחי מסחר ושירותים במרכז העיר הסיט את השימוש במבנה למסחר ושירותים עירוניים. החל משנת 2007 החלה הקמת מבנים נוספים באזור. אזור התעסוקה שהוקם בשנת 2003 נועד לאכלס בתחילה את 3 בנייני ליגד סנטר למשרדים ותעשיית היי-טק, לאחר שהוקמו רק 2 מבין 3 הבניינים שהיו אמורים לקום, נחל האזור כישלון בניסיון להביא תעשיות מתקדמות ומשרדים כגון ניסיון להקים את בניין הנהלת "סלקום" (לפני שעברו אל נתניה). ניסיון נוסף היה בשנת 2007 להקים במקום את בניין הנהלת מגן דוד אדום יחד עם בית ספר לחובשים ועם בנק הדם – ניסיון נוסף שנכשל. החל מסוף העשור הראשון של המאה ה-21 הוקמו במקום מבני לוגיסטיקה ומשרדי ההנהלה של חברות כגון "קרביץ" ו"אופיס דיפו". בסמוך לאזור התעסוקה עתיד לקום בית חולים ואצטדיון עירוני. החל בעשור השני של המאה ה-21 הוקמו באזור גם בנייני משרדים וביניהם גם אולפני תקשורת כגון האולפנים של תאגיד השידור הישראלי "כאן" שהחליפו את אולפני "ערוץ 9" שעברו לנווה אילן.
תעשייה ומסחר > אזור התעסוקה (הפארק הטכנולוגי מודיעין) > פארק המים והספורט

בשדרה המרכזית, בכניסה לאזור התעסוקה נבנה פארק המים והספורט.
פארק המים החדש בשדרה המרכזית במודיעין
פסל גולש גלים במזרקה בכיכר תנועה שבשדרה המרכזית, ליד מרכז מים של מודיעין
תעשייה ומסחר > אזור המלאכה (מרכז עינב)

באזור המערבי של העיר שוכן אזור המלאכה והשירותים הנועד לשמש תעשייה קלה, תעשייה זעירה, מחסנים, מוסכים ומרכזי מסחר גדולים בעלי אופי חוץ שכונתי כדוגמת פאוור סנטרים. בספטמבר 2005 נפתח בשדרה הראשית של אזור המלאכה – הפאוור סנטר "ישפרו סנטר", ובו חנויות רבות ובית קולנוע. בהמשך נפתחו באזור מרכזים נוספים וסניפים של מספר רשתות מזון גדולות. שמו של האזור נקרא: "עינב" על שם נחל ענבה העובר בסמוך. בשנת 2010 החלה העירייה לסלול דרכים נוספות ולשווק שטחים נוספים כדי להקים בתי מלאכה נוספים. בשנת 2017 החלו להבנות מחלף חדש מעל כביש 431 ועל ידו גשר להולכי רגל שעתידים לחבר את האזור אל תחנת הרכבת "פאתי מודיעין".
ספורט

נכון לשנת 2022 משחק מועדון הכדורגל עירוני מודיעין – בליגה א'. מאמן הקבוצה הוא ארז בנודיס.
בנות עירוני מודיעין היא קבוצת כדורגל נשים וחלק ממועדון עירוני מודיעין, שיחקה בליגה הלאומית והייתה אמורה לשחק בליגת העל בכדורגל נשים החל מעונת 2021/2022 אך לא עברה את הבקרה התקציבית של ההתאחדות לכדורגל. הקבוצה נוסדה בשנת 2015 כקבוצת "מאמא רגל" ומשנת 2019 הפכה לקבוצת כדורגל רשמית שהצליחה לעלות תוך שתי עונות לליגת העל אך לא מימשה את הצלחתה ופעילותה הופסקה. המועדון מפעיל גם קבוצת נערות וילדות.
אנדרטאות

אנדרטה לנופלים במערכות ישראל ובפעולות איבה – ברחוב עמק זבולון ליד פארק ענבה
אנדרטה לשני צנחנים – בדרך מנחם בגין ליד כיכר בגין. לזכר שני צנחנים: יצחק נצר (בנו של משה נצר) ונסים שקורי, שנפלו במקום בתאונת אימונים ב-1967.
אנדרטה לברוך מזרחי שנפל בפעולת איבה – בנחל חבר ליד המדרגות, כמו גם אנדרטאות תואמות לנתן כהן ולאבנר גולדמן שנפלו במהלך מבצעים צבאיים כאשר לכל אחד מהם נקרא מעלה מדרגות על שמו.
תקשורת

בעיר מופצים מספר מקומונים. ביניהם: מודיעין News (אלי דנון), ידיעות מודיעין (רשת ידיעות אחרונות), גל גפן ו-ModiInfo לדוברי האנגלית והעיתון הדתי לאומי LPH לדוברי צרפתית.
כמו כן, פועלים בעיר מספר אתרי אינטרנט לחדשות ומידע מקומי. ביניהם: מודיעין בכף ידך – האפליקציה של מודיעין (למידע על כל מה שיש בעיר), מודיעינט, MCity (למידע חדשותי) ודתי מודיעין השייך לרשת אתרי מקומונט.
חינוך

בשנת הלימודים התשפ"א (2021–2020) למדו בעיר כ-27,302 תלמידים.
152 גני ילדים (כולל גני חובה וטרום חובה): 81 ממלכתיים, 32 ממלכתיים-דתיים ו-39 חינוך מיוחד
29 בתי ספר יסודיים מהם 22 בתי ספר ממלכתיים ושבעה בתי ספר ממלכתי דתיים
13 בתי ספר על יסודיים מהם תשעה בתי ספר ממלכתיים וארבעה בתי ספר ממלכתיים דתיים
שני בתי ספר לחינוך מיוחד
תקציב החינוך העירוני הוא יותר ממחצית תקציב העירייה.
מערכת החינוך בעיר מציעה מבחר תחומי לימוד – מדע וטכנולוגיה, אומנויות וספורט – כבר בכיתות בתי הספר היסודיים.
חינוך > מוסדות חינוך

| 0 | 1 | 2 |
| --- | --- | --- |
|  בתי ספר יסודיים אופק  אלונים  אסיף  גוונים (חינוך מיוחד)  דורות  בית הספר הדמוקרטי ע"ש נדב  היובל  האלה  הכרמים  חוט השני  חופים  נוף הרים (ממ"ד)  שבטי ישראל (ממ"ד)  נתיב זבולון (ממ"ד)  משואות נריה (ממ"ד)  אבני חושן (ממ"ד)  דרכי יהודה (ממ"ד)  אריאל (ממ"ד) |  קציר (יזמ"ה תל"י)  יחד (זרם החינוך המשולב)  ממלכתי חדש אבני חן  מעוז המכבים (מכבים)  מעלות (מחוננים)  מרכז אשכולות למצטיינים  משואות נריה (ממ"ד)  ניצנים  נתיב זבולון (ממ"ד)  עידנים  עמית (רעות)  קשת  רעים  רמון ע"ש אילן רמון  שבטי ישראל (ממ"ד)  ענבלים (שכונת הציפורים)  ארץ מולדת (שכונת מורשת)  ארץ הצבי (ממ"ד) |  בתי ספר על יסודיים אולפנת בני עקיבא אורות מודיעין  ישיבת בני עקיבא לפיד מודיעין "תורת נחום"  אמי"ת בנים (ממ"ד)  אמי"ת בנות (ממ"ד)  בית הספר הדמוקרטי ע"ש נדב  עירוני א' למדעים ולאומנויות  עירוני ב' ע"ש יצחק רבין  עירוני ג', ע"ש מוטה גור  עירוני ד', בשיתוף פעולה עם אורט ישראל  תיכון-חטיבת ביניים יחד (זרם החינוך המשולב)  תיכון מכבים רעות – מו"ר (רעות)  תיכון מעוף ברנקו וייס  עירוני ה' ע"ש יצחק נבון |
בשנת 2005 (התשס"ו) הוקמה במודיעין ישיבת ההסדר "מאיר הראל" בה לומדים תלמידים לקראת השירות הצבאי ובמהלכו.
חינוך > תנועות נוער

במודיעין פועלות 13 תנועות נוער שונות, הפרוסות ב-25 סניפים ושבטים ברחבי העיר.
בתנועות חברים כ-4,500 ילדים ובני נוער.
התנועות שותפות למגוון אירועים עירוניים כגון יום תנועות הנוער העירוני, בשיתוף עם חטיבת יפתח של הפלמ"ח,
ארגון אירועי יום הזיכרון המרכזיים בעיר וארגון אירועי פורים המוניים לקהילה.
| 0 | 1 | 2 |
| --- | --- | --- |
|  הצופים העבריים • שבט יובל • שבט אופק • שבט דרור – צופים דתיים • שבט לביא – צופים דתיים • שבט אמיר • שבט תבור • שבט ארבל הנוער העובד והלומד • קן נחלים • קן מודיעין כרמים |  מכבי צעיר • מכבי צעיר סניף מודיעין • מכבי צעיר סניף מכבים בני עקיבא • בני עקיבא – סניף יש"י • בני עקיבא – סניף מק"ש • בני עקיבא – סניף רע"ם • בני עקיבא – סניף כרמים (החדש) • בני עקיבא – סניף נופים (החדש) עזרא • סניף מג"ב • סניף יובלים |  השומר הצעיר הנוער הלאומי – בית"ר חוגי הסיירות נוע"ם נוער תל"ם כנפיים של קרמבו תנועת תרבות נוער מרצ מש"צים |
חינוך > מועצת התלמידים והנוער העירונית

מועצת הנוער העירונית היא הגוף הנבחר והמייצג של כלל בני הנוער בעיר. במועצה חברים בני נוער אשר מייצגים מועצות תלמידים בית ספריות, תנועות נוער וארגוני נוער בעיר.
המועצה מוכרת לכל הגופים והגורמים השונים בעירייה ובעיר בכלל. במועצת הנוער חברים נציגים אשר נבחרו בבחירות דמוקרטיות מכלל גופי הנוער בעיר (בכיתות ז' עד י"ב בלבד). את מועצת הנוער מובילים חברי מזכירות המועצה אשר נבחרו מתוך המועצה עצמה.
מזכירות המועצה המצומצמת כוללת: יושב ראש המועצה, סגני יושב ראש, דובר, מזכ"ל, ומבקר.
תחבורה > כבישים עירוניים וגשרים

את העיר חוצים מצפון לדרום ארבע כבישי רוחב פנימים ראשים:
כביש 1 הפנימי – דרך יאיר פרג
כביש 2 הפנימי – שדרות חשמונאים
כביש 3 הפנימי – רחוב יהודה המכבי (שני חלקים, בעתיד מתוכנן להתחבר)
כביש 4 הפנימי – שדרות בן-גוריון
עקב טופוגרפיה ההררית, העיר מודיעין מתאפיינת בריבוי גשרים. במיוחד קיים צורך בגשרים המקשרים את העיר משני גדות של נחל ענבה. בתחום העיר שלושה גשרים חוצים את נחל ענבה: גשר יהודה המכבי, גשר נופים-מורשת וגשר שדרות בן גוריון. בנוסף לאלה נבנו בין השכונות גשר נופים-ציפורים וגשר ציפורים-משואה.
רחובות מרכזיים נוספים ממוקמים בתוואי העמקים שבין הגבעות: עמק החולה, עמק איילון, עמק דותן, עמק בית שאן, עמק האלה, עמק חרוד, עמק זבולון, עמק חפר,דרך מנחם בגין ושדרות יצחק רבין.
תחבורה > כבישים בינעירוניים

מודיעין ממוקמת בסמוך לכביש 443 המחבר את העיר לוד עם העיר ירושלים וזהו עורק התחבורה העיקרי הן לכיוון מערב (השפלה וגוש דן) והן לכיוון מזרח (ירושלים). כמו כן מודיעין מחוברת לכביש 3 המוביל דרומה. לכיוון צפון מוליך כביש 446 המגיע אל מודיעין עילית, ובהמשכו לכביש 465 שמתחבר עם כביש 444. כביש עיקרי נוסף שנפתח לתנועה ב-2009 הוא כביש 431 שמחבר בין מודיעין לראשון לציון, נס ציונה, באר יעקב ורמלה.
תחבורה > תחבורה ציבורית

אוטובוסים – החל מיולי 2013 פועלת בעיר חברת קווים. היא החליפה את חברת ויאוליה (לשעבר קונקס). עד לאוגוסט 2007 פעלה בעיר חברת מרגלית. במסגרת שירותי האוטובוסים פועלים קווים עירוניים ובין-עירוניים המחברים לערים תל אביב-יפו, ירושלים, פתח תקווה, לוד-רמלה, רחובות, ראשון לציון ואריאל. בנוסף לשירות הבינעירוני חברת קווים מפעילה 11 קווים פנימיים המשרתים את כל חלקי העיר.
רכבת – רכבת ישראל מפעילה בעיר שני קווים:
מודיעין מרכז – נהריה הקו נחנך עם פתיחת תחנת פאתי מודיעין ב-1 בספטמבר 2007 והתחיל את נסיעתו ממנה עד פתיחת תחנת מודיעין מרכז ב-1 באפריל 2008.
מודיעין מרכז – ירושלים יצחק נבון הקו נחנך לאחר דחיות רבות ב-31 במרץ 2022 אחרי 6 שנות עבודה הקו מתחבר לקו המהיר לירושלים באמצעות קשת מודיעין.
בעיר שתי תחנות רכבת: תחנת הרכבת פאתי מודיעין הממוקמת בסמוך לאזור התעשייה מרכז עינב (ישפרו סנטר) ונפתחה ב-1 בספטמבר 2007, ותחנת הרכבת מודיעין מרכז הממוקמת במרכז העיר בסמוך לקניון במרכז העסקים הראשי, נחנכה ב-1 באפריל 2008.
בשנת 2017 הסתיימה בניית מרכז התחבורה של העיר, אשר כולל את התחנה המרכזית של מודיעין ובה שירות אוטובוסים של חברות קווים ואגד תעבורה לאזור מרכז הארץ. בבניית מרכז התחבורה נבנה מסדרון המחבר אותו אל תחנת הרכבת במעבר תת-קרקעי, אך הוא אינו פעיל.
מסילת הרכבת למודיעין בכניסה אל המנהרה המובילה אל תחנת הרכבת מודיעין מרכז. משמאל נראה גן עצי ארץ ישראל בפארק ענבה
תחנת הרכבת במרכז העיר
גשר מעל נחל ענבה המחבר את שכונת אבני חן עם כביש 431. הגשר נחנך ב-2011, כשלוש שנים לאחר הקמתו
בניית גשר המחבר דרך בן-גוריון (כביש 4 פנימי) מליגד סנטר לכביש 431 באזור תחנת רכבת פאתי מודיעין
שכונות > מכבים-רעות (רובע עירוני)

מכבים ורעות היו יישובים קהילתיים שאוחדו תחת מועצה מקומית אחת בשנת 1990. בשנת 2003 אוחדה המועצה המקומית מכבים-רעות עם העיר מודיעין. ב-2006 הכריז שר הפנים על מכבים-רעות כעל רובע עירוני.
יוסף יקותיאלי, מי שהיה יוזם רעיון המכביה ומגשימו, היה גם היוזם של הקמת עיר חדשה באזור מודיעין ואף התחיל בביצוע הפעולות הדרושות להקמת היישוב מכבים. שמו הונצח ב"כיכר יקותיאלי" במכבים. הגוף שהוביל את הפרויקט להקמת מכבים, הוא מכבי עולמי, בראשות ד"ר ישראל פלד – היום אזרח כבוד של היישוב ותושב המקום. הגוף שהוביל את הקמת רעות היה עמותה של אנשי קבע בצה"ל.
ברעות גרים כ-6,000 תושבים ובמכבים כ-2,300.
קטע ממגדלי ה"אקוודוקט" במרכז העיר, דצמבר 2009
רחוב טיפוסי בשכונת השבטים, דצמבר 2009
צילום אוויר של רובע רעות. בתחתית התמונה ניתן לראות את שכונת הנחלים (ספדיה) ובצד ימין את שכונת השבטים (בוכמן)
שכונת המגינים (השמשוני) בלילה
בנייני מגורים רבי קומות בעיר
מיזמים בתכנון ובבנייה > שכונות מגורים עתידיות

גבעת שר (שכונת L) – גבולה הצפוני הוא כביש 431 והשכונות נופים והציפורים, גבולה המזרחי הוא שדרות החשמונאים ושכונת השבטים. הרחובות בשכונה ייקראו על שמות תבלינים. גודל השכונה המתוכנן הוא כ-6,000 יחידות דיור.
המעיינות – גבולה הצפוני הוא כביש 443 וגבולה הדרומי הוא רחוב עמק האלה, גבולה המזרחי הוא רחוב עמק חרוד בשכונת הכרמים וגבולה המערבי הוא רחוב יהודה המכבי. תהליך הקמת השכונה אמור להתחיל ב-2024 והיא תהיה השכונה הראשונה שתיבנה במסגרת שלב ב' של פיתוח העיר והיא מתוכננת לכלול 5,000 יחידות דיור. רחובות השכונה יהיו שמות מעיינות ברחבי ישראל.
מיזמים בתכנון ובבנייה > מרכז העסקים הראשי העתידי

בשנת 2017 נחשף כי מתוכנן מרכז עסקים ראשי חדש שעתיד לחבר האזור שבין שכונות העיר המערביות לבין הפארק הטכנולוגי. השם שהוצע לקרוא לתוכנית הוא: "מנהטן הקטנה".
קיימת תוכנית להקמת תחנה רכבת באזור והארכת קו הרכבת במרכז העיר לכיוון המרכז על מנת לתת פתרון תחבורתי לאזור.
מיזמים בתכנון ובבנייה > מיזמים נוספים

בניית מתחם עסקים בשטח שמצפון לחניון העירייה, מבנה תרבות עירוני, ספרייה עירונית, מכללה עירונית, מעונות סטודנטים, מוזיאון עירוני ואף בית מלון.
מבני שירות וחירום של מד"א.
הגדלת אזור התעשייה המערבי בעיר.
בניית מחלף "מודיעין" בצומת שילת בכביש 443.
בניית אצטדיון בצמוד לתחנת רכבת פאתי מודיעין, שיחליף את אצטדיון רמת גן כאצטדיון הלאומי על פי התכנון באצטדיון צפוי להכיל כ-30 אלף מקומות ישיבה וקיימת אופציה להרחבתו לכ-50 אלף מקומות.
סלילת קטע כביש 3 שיחבר בין כביש 1 לכביש 443. הקטע אמור לעבור בתוואי הצמוד לגדר הביטחון בין מכבים לבית סירה.
אקלים

| אקלים במודיעין-מכבים-רעות> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים במודיעין-מכבים-רעות> ינואר.16.9.9.2.128 | אקלים במודיעין-מכבים-רעות> פברואר.17.6.9.3.116 | אקלים במודיעין-מכבים-רעות> מרץ.20.4.10.9.67 | אקלים במודיעין-מכבים-רעות> אפריל.24.7.13.4.15 | אקלים במודיעין-מכבים-רעות> מאי.28.7.16.4.4 | אקלים במודיעין-מכבים-רעות> יוני.31.1.19.0 | אקלים במודיעין-מכבים-רעות> יולי.32.9.21.2.0 | אקלים במודיעין-מכבים-רעות> אוגוסט.32.9.21.7.0 | אקלים במודיעין-מכבים-רעות> ספטמבר.31.7.20.7.0.2 | אקלים במודיעין-מכבים-רעות> אוקטובר.28.7.18.4.14 | אקלים במודיעין-מכבים-רעות> נובמבר.24.2.14.9.59 | אקלים במודיעין-מכבים-רעות> דצמבר.19.3.11.3.99 | אקלים במודיעין-מכבים-רעות> ... |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Israel Weather
ראשי עיר

משה שכטר: 1996–2003
משה ספקטור: 2003–2008
חיים ביבס: החל מ-2 בדצמבר 2008, ראש העיר הנוכחי.
ערים תאומות

בוסניה והרצגובינה באניה לוקה, בוסניה והרצגובינה (מ־2010)
גרמניה האגן, נורדריין-וסטפאליה, גרמניה (מ־1997)
צרפת מונטריי, צרפת (הסכם ידידות)
ארצות הברית רוצ'סטר, ניו יורק, ארצות הברית (מ־2004) (במסגרת תוכנית שותפות ביחד של הסוכנות היהודית)
הרפובליקה העממית של סין האיקואו, האינאן, הרפובליקה העממית של סין (שותפות 2013 של Unique 1 Asia)
ראו גם

אנדרטה לנופלים בקרבות באזור מודיעין
העמותה לשימור אתרים ונוף במודיעים
פיסול חוצות במודיעין-מכבים-רעות
לקריאה נוספת

מודיעין העיר, עורך: אייל מירון, יד יצחק בן-צבי, 2014.
עשור למודיעין, דוברות עיריית מודיעין מכבים רעות, עורך: אפי מלצר, 2007.
פרס אוסקר למוזיקה המקורית הטובה ביותר

| --- | --- |

דניאל בלומברג
 מיקום הטקס:  לוס אנג'לס, קליפורניה
 מדינה:  ארצות הברית ארצות הברית
 הגוף המעניק:  האקדמיה האמריקאית לקולנוע
 תקופת הפרס:  1935–הווה (כ־90 שנה)
 www.oscars.org
המלחין ג'ון ויליאמס, אשר מחזיק בשיא המועמדויות לפרס (46).
פרס אוסקר למוזיקה המקורית הטובה ביותר (באנגלית: Academy Award for Best Original Score) הוא פרס אוסקר הניתן מטעם האקדמיה האמריקאית לקולנוע לפסקול המוזיקלי המקורי הטוב ביותר אשר נכתב במיוחד עבור הסרט הזוכה על ידי מלחין הסרט. המועמדים והזוכה בקטגוריה זו נבחרים על ידי חברי האקדמיה, וההודעה על הזכייה מתבצעת בטקס פרסי האוסקר. על פי כללי האקדמיה מותר להשתמש גם במוזיקה קיימת אבל הסרט חייב לכלול מינימום של מוזיקה מקורית. מאז 2021 עומד מינימום זה על 35% מהמוזיקה, ו-80% עבור סרטי המשך וסרטים שהם חלק מסדרה.
אלפרד ניומן הוא המלחין בעל מספר הזכיות הרב ביותר בפרס, עם 9 זכיות בין השנים 1938–1956. ג'ון ויליאמס היה מועמד לפרס 46 פעמים (בנוסף ל-5 מועמדויות לפרס השיר הטוב ביותר), יותר מכל מועמד אחר, וזכה חמש פעמים מתוכן.
היסטוריה

הפרס הוענק לראשונה בשנת 1935 (בטקס בו התמודדו סרטים שיצאו בשנת 1934), ונקרא אז פרס אוסקר להלחנה הטובה ביותר. בתקופה זו ניתנה מועמדות הן לסרטים בעלי פסקול מקורי, והן לסרטים אשר הפסקול שלהם מהווה עיבוד של מוזיקה קיימת. החל משנת 1939 ועד 1999 פוצל ואוחד הפרס לסירוגין מספר פעמים, כאשר לעיתים ההבחנה הייתה בין פסקולים מקוריים לבין פסקולים מעובדים, ולעיתים בין סרטים מוזיקליים לבין סרטים שאינם מוזיקליים. מאז טקס פרסי אוסקר ה-72 (1999) קרוי הפרס בשמו הנוכחי, והוא מוענק ללא הבחנה בין סוגי הפסקולים או הסוגות הקולנועיות של הסרטים המועמדים.
לאחר תקופה בה אוחד הפרס ובעקבות זכיותיהם של ארבעה סרטי אנימציה עליליתיים של דיסני בתוך שש שנים בין 1990 לשנת 1995 בתקופה המכונה "הרנסאנס של דיסני" הוחלט שוב לפצל את קטגוריית הפסקול לפי ז'אנרים, כאשר פרס אחד יינתן לסרטי דרמה והשני לסרטי קומדיה ומחזות זמר. כפי שהסביר אלן ברגמן, יו"ר סניף המוזיקה של האקדמיה: "אנשים הצביעו עבור השירים, לא למוזיקה. הרגשנו שחברי האקדמיה מחוץ לסניף המוזיקה לא הרגישו בהבדל בין השניים, אז כשסרט כמו מלך האריות מתחרה מול סרט דרמה כמו פורסט גאמפ, זה תפוחים ותפוזים. לא באיכות של הפסקול, אבל בצורה בה הוא מתפקד בסרט. יש הבדל גדול". הפיצול הוחל משנת 1996.
השינוי לא התקבל היטב בקרב המצביעים, כפי שנימק צ'ארלס ברנשטיין, יו"ר ועידת החוקים של האקדמיה: "אף קטגוריית אוסקר אחרת אינה תלויה בז'אנר של הסרט" כמו גם - "העבודה על הלחנת פסקול עבור סרט קומדיה אינה שונה מהותית מהלחנת פסקול עבור סרט דרמה". הפיצול בוטל החל משנת 1999, ומאז מוענק פרס אחד בלבד.
בשנת 2020 נקבע כי הפסקול חייב לכלול 60% מוזיקה מקורית, בעוד פסקולים של סרטי המשך וסרטים שהם חלק מסדרה נדרשו לכלול 80% של מוזיקה מקורית. בשנת 2021 ירד סך המוזיקה המקורית הנדרש מסרטים שאינם סרטי המשך או חלק מסדרה ל-35% בלבד.
רשימת הזוכים > שנות ה-30

החל משנת 1938 חולקו שני פרסים: "פסקול מקורי" ו"ניצוח".
רשימת הזוכים > שנות ה-40

עד שנת 1940 חולקו שני פרסים: "פסקול מקורי" ו"ניצוח". החל משנת 1941 שני הפרסים שחולקו היו "פסקול מקורי לסרט דרמה או קומדיה" ו"פסקול מקורי לסרט מוזיקלי".
רשימת הזוכים > שנות ה-60

עד שנת 1961 חולקו שני פרסים: "פסקול מקורי לסרט דרמה או קומדיה" ו"פסקול מקורי לסרט מוזיקלי". בין השנים 1962 – 1967 חולקו שני פרסים: "פסקול מקורי" ו"פסקול מעובד". בשנים 1968 – 1969 חולק שני פרסים: "פסקול מקורי לסרט שאינו מוזיקלי" ו"פסקול לסרט מוזיקלי".
רשימת הזוכים > שנות ה-80

בין השנים 1982–1984 חולקו שני פרסים: "פסקול מקורי" ו"פסקול מעובד"
| שנה | סרט | מועמדים |
| --- | --- | --- |
| 1980 (53) | תהילה | מייקל גור |
| 1980 (53) | איש הפיל | ג'ון מוריס |
| 1980 (53) | מלחמת הכוכבים: האימפריה מכה שנית | ג'ון ויליאמס |
| 1980 (53) | מצבים משתנים | ג'ון קוריליאנו |
| 1980 (53) | טס | פיליפ סארד |
| 1981 (54) | מרכבות האש | ואנגליס |
| 1981 (54) | שודדי התיבה האבודה | ג'ון ויליאמס |
| 1981 (54) | דרגונסלייר | אלכס נורת' |
| 1981 (54) | האגם המוזהב | דייב גרוסין |
| 1981 (54) | רגטיים | רנדי ניומן |
1982 (55): 
1982 (55): הפסקול המקורי הטוב ביותר
| 1982 (55) | אי.טי. - חבר מכוכב אחר | ג'ון ויליאמס |
| 1982 (55) | גנדי | ראווי שנקר וג'ורג' פנטון |
| 1982 (55) | קצין וג'נטלמן | ג'ק ניטשה |
| 1982 (55) | פולטרגייסט | ג'רי גולדסמית' |
| 1982 (55) | בחירתה של סופי | מרווין האמליש |
1982 (55): הפסקול המעובד הטוב ביותר
| 1982 (55) | ויקטור ויקטוריה | הנרי מנצ'יני ולסלי בריקוס |
| 1982 (55) | אנני | ראלף ברנס |
| 1982 (55) | אחד מהלב | טום ווייטס |
1983 (56): 
1983 (56): הפסקול המקורי הטוב ביותר
| 1983 (56) | הצוות המובחר | ביל קונטי |
| 1983 (56) | מלחמת הכוכבים: שובו של הג'דיי | ג'ון ויליאמס |
| 1983 (56) | תנאים של חיבה | מייקל גור |
| 1983 (56) | שכר אמת | ג'רי גולדסמית' |
| 1983 (56) | Cross Creek | לאונרד רוזנמן |
1983 (56): הפסקול המעובד הטוב ביותר
| 1983 (56) | ינטל | מישל לגראן ואלן ומרילין ברגמן |
| 1983 (56) | משנה מקום משנה מזל | אלמר ברנסטיין |
| 1983 (56) | The Sting II | לאלו שיפרין |
1984 (57): 
1984 (57): הפסקול המקורי הטוב ביותר - סרט קומי או מוזיקלי
| 1984 (57) | המעבר להודו | מוריס ז'אר |
| 1984 (57) | אינדיאנה ג'ונס והמקדש הארור | ג'ון ויליאמס |
| 1984 (57) | הנהר | ג'ון ויליאמס |
| 1984 (57) | הטוב מכולם | רנדי ניומן |
| 1984 (57) | למרגלות הר הגעש | אלכס נורת' |
1984 (57): הפסקול המעובד הטוב ביותר
| 1984 (57) | גשם סגול | פרינס |
| 1984 (57) | החבובות כובשות את מנהטן | ג'ף מוס |
| 1984 (57) | שניים בראש אחד | קריס קריסטופרסון |
| 1985 (58) | זיכרונות מאפריקה | ג'ון בארי |
| 1985 (58) | הצבע ארגמן | קווינסי ג'ונס ו-11 נוספים |
| 1985 (58) | העד | מוריס ז'אר |
| 1985 (58) | סילברדו | ברוס בראוטון |
| 1985 (58) | סיפורה של אגנס | ז'ורז' דלרו |
| 1986 (59) | דקה לחצות | הרבי הנקוק |
| 1986 (59) | שובו של הנוסע השמיני | ג'יימס הורנר |
| 1986 (59) | מסע בין כוכבים 4 | לאונרד רוזנמן |
| 1986 (59) | המיסיון | אניו מוריקונה |
| 1986 (59) | ימים של תהילה | ג'רי גולדסמית' |
| 1987 (60) | הקיסר האחרון | דייוויד ברן, ריושי סקאמוטו וקונג סו |
| 1987 (60) | המכשפות מאיסטוויק | ג'ון ויליאמס |
| 1987 (60) | אימפריית השמש | ג'ון ויליאמס |
| 1987 (60) | הבלתי משוחדים | אניו מוריקונה |
| 1987 (60) | Cry Freedom | ג'ורג' פנטון ויונאס גואנגואה |
| 1988 (61) | מילאגרו' | דייב גרוסין |
| 1988 (61) | תייר מזדמן | ג'ון ויליאמס |
| 1988 (61) | גורילות בערפל | מוריס ז'אר |
| 1988 (61) | יחסים מסוכנים | ג'ורג' פנטון |
| 1988 (61) | איש הגשם | הנס צימר |
| 1989 (62) | בת הים הקטנה | אלן מנקן |
| 1989 (62) | נולד בארבעה ביולי | ג'ון ויליאמס |
| 1989 (62) | שדה החלומות | ג'יימס הורנר |
| 1989 (62) | נערי בייקר המופלאים | דייב גרוסין |
| 1989 (62) | אינדיאנה ג'ונס ומסע הצלב האחרון | ג'ון ויליאמס |
רשימת הזוכים > שנות ה-2000

| שנה | סרט | מועמדים |
| --- | --- | --- |
| 2000 (73) | נמר, דרקון | טאן דון |
| 2000 (73) | שוקולד | רייצ'ל פורטמן |
| 2000 (73) | מלנה | אניו מוריקונה |
| 2000 (73) | גלדיאטור | הנס צימר |
| 2000 (73) | הפטריוט | ג'ון ויליאמס |
| 2001 (74) | שר הטבעות: אחוות הטבעת | הווארד שור |
| 2001 (74) | נפלאות התבונה | ג'יימס הורנר |
| 2001 (74) | אינטליגנציה מלאכותית | ג'ון ויליאמס |
| 2001 (74) | הארי פוטר ואבן החכמים | ג'ון ויליאמס |
| 2001 (74) | מפלצות בע"מ | רנדי ניומן |
| 2002 (75) | פרידה | אליוט גולדנטל |
| 2002 (75) | תפוס אותי אם תוכל | ג'ון ויליאמס |
| 2002 (75) | הרחק מגן עדן | אלמר ברנסטין |
| 2002 (75) | השעות | פיליפ גלאס |
| 2002 (75) | הדרך לפרדישן | תומאס ניומן |
| 2003 (76) | שר הטבעות: שיבת המלך | הווארד שור |
| 2003 (76) | סיפורי דגים | דני אלפמן |
| 2003 (76) | קולד מאונטן | גבריאל יארד |
| 2003 (76) | מוצאים את נמו | תומאס ניומן |
| 2003 (76) | בית של חול וערפל | ג'יימס הורנר |
| 2004 (77) | למצוא את ארץ לעולם לא | יאן א.פ. קצ'מארק |
| 2004 (77) | הארי פוטר והאסיר מאזקבאן | ג'ון ויליאמס |
| 2004 (77) | סדרה של צרות | תומאס ניומן |
| 2004 (77) | הפסיון של ישו | ג'ון דבני |
| 2004 (77) | הכפר | ג'יימס ניוטון הווארד |
| 2005 (78) | הר ברוקבק | גוסטבו סנטאולאיה |
| 2005 (78) | הגנן המסור | אלברטו איגלסיאס |
| 2005 (78) | זכרונותיה של גיישה | ג'ון ויליאמס |
| 2005 (78) | מינכן | ג'ון ויליאמס |
| 2005 (78) | גאווה ודעה קדומה | דריו מריאנלי |
| 2006 (79) | בבל | גוסטבו סנטאולאיה |
| 2006 (79) | רמז לסקנדל | פיליפ גלאס |
| 2006 (79) | המבוך של פאן | חאווייר נבארטה |
| 2006 (79) | המלכה | אלכסנדר דספלה |
| 2006 (79) | הגרמני הטוב | תומאס ניומן |
| 2007 (80) | כפרה | דריו מריאנלי |
| 2007 (80) | 3:10 ליומה | מרקו בלטראמי |
| 2007 (80) | רודף העפיפונים | אלברטו איגלסיאס |
| 2007 (80) | מייקל קלייטון | ג'יימס ניוטון הווארד |
| 2007 (80) | רטטוי | מייקל ג'אקינו |
| 2008 (81) | נער החידות ממומביי | א. ר. רחמן |
| 2008 (81) | הסיפור המופלא של בנג'מין באטן | אלכסנדר דספלה |
| 2008 (81) | התנגדות | ג'יימס ניוטון הווארד |
| 2008 (81) | וול-E | תומאס ניומן |
| 2008 (81) | מילק | דני אלפמן |
| 2009 (82) | למעלה | מייקל ג'אקינו |
| 2009 (82) | אווטאר | ג'יימס הורנר |
| 2009 (82) | מר שועל המהולל | אלכסנדר דספלה |
| 2009 (82) | מטען הכאב | מרקו בלטרמי ובאק סנדרס |
| 2009 (82) | שרלוק הולמס | הנס צימר |